
Varsakabja tn 43 sihtotstarbe määramine
1. Asjaolud ja menetluskäik

Maareformi seaduse (edaspidi MaaRS) § 31 lõike 1 punkti 8 alusel ning kooskõlas Vabariigi Valitsuse 3. septembri 1996 määrusega nr 226 kinnitatud „Maa riigi omandisse jätmise korraga“ teavitas Maa-amet Narva Linnavalitsust 18.05.2018 kirjaga nr 6-5/18/8618 (dok.registri nr 5134/1-12.3) Ida-Viru maakonnas Narva linnas asuva, piiriettepaneku numbriga AT1805150008 maaüksuse,  ligikaudse pindalaga 1156 m² maa riigi omandisse jätmise menetluse alustamisest. Samas kirjas palus Maa-amet määrata maaüksusele elamumaa maa sihtotstarbe.
Taotletavale maaüksusele on Narva Linnavalitsuse 16.11.2016 korraldusega nr 1212-k määratud koha-aadress Varsakabja tn 43 ja 30.05.2018 korraldusega nr 463-k elamumaa maa sihtotstarve. Maa-amet on Narva Linnavalitsusele 18.02.2019 avaldanud kirja nr 6-7/19/3318 (dok.registri nr 1844/1-12.3), milles ollakse seisukohal, et kui Varsakabja tn 43 maaüksuse osas on maareform veel läbi viimata, siis sihtotstarve tuleb määrata 1. juulil 2018 jõustunud maakatastriseaduse § 20 lõike 7 alusel sihtotstarbeta maaks.  Arvestades Maa-ameti selgitust  tunnistatakse Narva Linnavalitsuse 30.05.2018 korralduse nr 463-k punkt 3.2. kehtetuks ja  määratakse Varsakabja tn 43 maaüksusele uus maa sihtotstarve.
2. Õiguslikud alused

2.1. Maakatastriseaduse § 20 lõike 7 kohaselt tuleb Maareformi läbiviimisel katastriüksusele määrata ehitise kasutusotstarbest, tegelikust maakasutusest või detailplaneeringust tulenev sihtotstarve. Kui maaüksusel ei ole ehitist ja puudub põllu- või metsamajanduslik potentsiaal, tuleb maaüksusele määrata sihtotstarbeta maa sihtotstarve.

2.2. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades võib antud haldusakti tunnistada kehtetuks ka haldusakti andnud haldusorgan.
3. Otsus
Määrata Narva linnas asuvale Varsakabja tn 43 maaüksusele sihtotstarbeks sihtotstarbeta maa.

4. Rakendussätted

4.1.  Korraldus jõustub seadusega sätestatud korras.

4.2. Tunnistada Narva Linnavalitsuse 30.05.2018 korralduse nr 463-k “Arvamuse andmine maaüksuse riigi omandisse jätmiseks (Varsakabja tn 43)“ punkt 3.2. kehtetuks.

4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

